KAHEKSA IMEDE AASTAT TV7-pidu Lahti Wanha Valimos
Oh Soome, vaata, sinu päev koidab! Öö ohud on minema kihutatud
ja hommikune lõoke valguses mängib justkui taevakaas, mis heliseb.
Öö valitsuse hommiku valgus juba võidab Sinu päev koidab, sünnimaa!
Oh tõuse Soome, tõsta kõrgele oma suurte mälestustega ehitud pea.
Oh tõuse Soome, näita maailmale, et said orjusest vabaks
ja et sa ei lasnud end maha suruda, sinu hommik koidab, sünnimaa!
Meil on täna huvitavad inimesed kohal.
Kõige esimesena tahan tutvustada meie rahvusvahelist külalist
Gershon Nerel, usuteaduste professor Iisraelist.
Palun tõuske püsti, olete väga teretulnud!
Meil on hea meel, et olete siin. Suured tänud.
Nii palju jõudsime vestelda enne koosoleku algust,
et tasub kindlasti tähelepanuga kuulata, saate värsket
informatsiooni Iisraeli sündmustest. Seda muidugi õigest vaatenurgast,
Iisraeli poolt vaadatuna.
Järgmisena vägagi õigustatult
Martti ja Mirja Ojares, tere tulemast!
Nad on käinud 8 aastat vee peal.
Sellepärast, mis Jumal on teinud läbi nende teenistuse,
me oleme siin täna.
Lisaks on meie Issand ja Kuningas Jeesus siin täna.
Laul 47:2 ütleb: "Plaksutage käsi, kõik rahvad!
Hõisake Jumalale rõõmsa häälega!"
Siit on hea jätkata.
Südamest tere tulemast, naudime koos Jumala ligiolu
ja üksteise seltskonda, head muusikat, kõnesid,
kõike, mida taevas meile täna pakub.
Tere tulemast!
Looja austuseks kõlab nüüd kiituse hümn.
Ta on kõige hea tooja ja igavene kaitse!
Isa armsasti hoiab oma looduid ja kõike oskuslikult juhib taevast.
Ta ilmaolusid reguleerib ja laineid taltsutab.
Jäise jääkirme pühib ära ja vilja paneb kasvama.
Ta juhib meid õnne juurde ka rasketel aegadel.
Selle armastuse sügavust kes suudaks kunagi uurida?
Aitäh, taeva Issand, et ennast meile kinkisid
ja andsid päeva vaevatasuks puhta leivapätsi.
Lase meil lahkel meelel jagada oma leiba
ning südame ja keelega Sind lakkamata kiita.
Nii uhkelt alustas meie Taevas TV7 sünnipäeva ürituse
Nastola meeskoor, keda juhtis Juha Korkeamäki.
Aitäh teile!
See aasta on meeskoori 50. juubeliaasta,
seega see on pidulik kontsert ka nende jaoks.
Pikemalt viivitamata palume aplausi saatel lavale
Taevas TV7 tegevdirektori Martti Ojarese!
Jumala rahu ja armu teile kõigile!
Hommikul kui palvetasime Mirjaga, palusime Jumala käest,
et siia tuleks õige arv inimesi- mitte liiga palju ega liiga vähe.
Kui nüüd vaatan teid, tunnen, et palvele vastati.
Olete teretulnud ka TV7 poolt meie 8. aastapäeva üritusele
kõik siin kohapeal ja ka kõik meie televaatajad.
Mul on isiklikult suured ootused tänase õhtu jaoks.
Kui midagi head on toimumas, on ka vastane liikvel.
Eelnevate sündmuste põhjal on mu tänased ootused kõrged.
Kui palvetasin hommikul, nägin osade teie peal tuleleeke.
Võib-olla Issand annab meile täna midagi sellist,
mida oleme kaua palvetanud.
Issand võib täna õhtul täita teie soovid.
Seda me ootame.
Vaadates tänapäeva maailma, pole tõesti midagi sellist,
mis paistaks stabiilsena.
Tundub, nagu kõik kõiguks.
Ükskõik kui suurte riikide esindajad on kohal,
tundub, nagu suuremat tarkust ei leiduks kuskilt.
Arvan, et jõuame selle juurde, miks ka Taevas TV7 on
Jumala tahte läbi sündinud, et see, mis ei kõigu,
saaks meie meedias rohkem ruumi.
Teame tänapäeval, et inimestele räägitakse väga efektiivselt
televiisori ja interneti kaudu.
Teame, kui vähe on räägitud kristlikku sõnumit.
Arvan, et Jeesus istub Isa paremal käel ja jälgib seda
maailma ülevalt poolt. Teades, et Ta on risti peal
lepitanud kõikide meie patud ja avanud tee taevasse,
Ta näeb, kui halvasti see sõnum on vastu võetud.
Tunnete Piibli tähendamissõna külvajast, kes külvas seemneid.
Osa langes tee kõrvale, osa kaljusele maale,
osa ohakate sekka ja ainult väike osa sattus heasse mulda.
Oleme TV7-s vahendanud 8 aastat saateid ja teame,
et kuigi kanalit vaatab regulaarselt umbes 150 000 inimest,
see on siiski ainult väike osa Soome rahvastikust.
On veel palju südameid, kus ei leidu head mulda.
Aga Piibel ütleb, et kui seeme langes heasse mulda,
hakkas see vilja kandma kas 100-, 60- või 30-kordselt.
Kui meie, kes vaatame ja oleme Jeesuse omad,
kui meie südamed hakkavad vilja kandma,
siis sõnum Kristusest levib kiiresti.
Teame, et ärkamine algab sellest, kui Kristuse omad annavad end
Temale 100% ja Tema on meie tõeline Issand.
Hommikul Piiblit lugedes sain kirjakoha, millest pean teile rääkima.
See räägib sellest, et kui me näeme, kui kaugel see maailm on
Kristuse tahtest ja teame, et 4/5 Piibli prohveteeringutest
on tõeks saanud ning ka ülejäänud lähevad täide.
Ka see kirjakoht, mille teile ette loen, läheb täide.
Filiplastele 2:9-11 "Seepärast on Jumal tõstnud ta kõrgemaks kõrgest
ja annetanud talle selle nime, mis on üle iga nime, et Jeesuse nimes
nõtkuks iga põlv nii taevas kui maa peal kui maa all,
ja et iga keel tunnistaks: Jeesus Kristus on Issand."
Mõelge, igaüks, surnud või elus, kõik peavad põlvili langema
Isa Jumala auks ja ütlema, et Jeesus Kristus on Issand.
See oli esimene lause, mille ütlesin ühele telekanalile
intervjuu käigus, kui olime alles alustamas selle kanaliga.
Minu käest küsiti, mis on selle kanali sisu.
Vastasin: "Kõik algab sellest, et Jeesus Kristus on Issand."
Sellepärast TV7 on sündinud Jumala tahte läbi.
See on igapäevane ime.
Meie Mirjaga saame kõrvalt jälgida, kuidas Jumal tegutseb imelisel viisil.
Need imed ei ole meist, need on Jumalast.
Mu süda on ootuses, mis imelisi asju Jumal teeb täna meie keskel.
Olete kindlasti tulnud igaüks erinevatest taustadest.
Ka televaatajate hulgas on kindlasti neid,
kelle eludes on häda ja viletsus, haigused,majanduslikud probleemid.
Me saame usaldada seda, et Jumal teab kõiki neid asju.
Ta ütleb:"Ärge muretsege."
Ka täna õhtul võime tänada ja mitte vaadata selle peale,
mida vaenlane teeb.
Teame, et Jeesus on võitnud vaenlase ja Ta on Kõigeväeline.
Tema juhib meid ka täna õhtul ja kõigil tulevastel päevadel.
Olge õnnistatud Jeesuse nimel, aamen.
Aitäh, Martti Ojares.
Nagu näete, tehakse taustal ettevalmistusi
muusikaliste etteastete tarvis.
Seda oodates räägin teile natuke oma elust.
Peale neid väljakutseid, mida olen oma elus kohanud,
olen jõudnud lõpptulemuseni, et mul on kaks väga
tähendusrikast asja elus.
Üks nendest on omada enda lähedal kalleid inimesi.
Teine on omada Jumala ligiolu pidevalt oma elus.
Sellepärast on mul au kutsuda järgmisena ette muusikud,
kes toovad Jumala ligiolu meie keskele.
Need sõbrad on andnud välja ka plaadi,
mida olen kuulanud mitmeid kordi oma kodus.
Kui tulen koju ja uurin oma plaadi kogumikku,
tekib tahtmine panna just see plaat mängima.
Sest nende laulude läbi on tunda konkreetset Jumala ligiolu.
Kasutades väljendit, mis on levinud mu sõprusringkonnas, ütlen,
et vahel mu elutoas voolavad metsikud õlijoad.
Püha Vaimu ligiolu on nii käega katsutav, et soome mees
murdub ja nutab Püha Vaimu käe all.
Mul on suur au kutsuda siia Ulla ja Petri Ronkainen,
tere tulemast!
Ta kannab mind oma käte peal, Tema juhib mind.
Ta annab mulle elu, Tema armastab mind.
Kõige eest saan tänada oma Isa Jumalat.
Ta annab mulle eluaseme, Ta toob mulle leiba.
Ta kannab mu muresid, Ta on imeline.
Kõige eest saan tänada oma Isa Jumalat.
Tema on eluallikas, Ta on viigipuu.
Ta on algus ja lõpp, Tema on selle maa Looja.
Kõige eest saan tänada oma Isa Jumalat.
Paabeli jõgede ääres me istusime ja nutsime Siioni pärast.
Remmelgate otsa, mis seal olid, me kurvalt riputasime oma kandled.
Meie vangiviijad palusid meil laulda rõõmulaule.
Kuidas saame laulda, kui rõõmu pole?
Kui ma unustan Jeruusalemma, siis ununegu mu parem käsi.
Kuidas me südamed igatsevad Jeruusalemma taga,
meie Jumala kuldset linna.
Kibedad on need pisarad, mida nutame Su poole, Issand.
Nii kaugel, nii kaugel sinust.
Ja nüüd me vaatame parema päeva poole, siis kui Püha tuleb tagasi,
et taastada igavene Jeruusalemm ja tuua meie rahvas koju tagasi.
Ja nüüd me vaatame parema päeva poole, siis kui Püha tuleb tagasi,
et taastada igavene Jeruusalemm ja tuua meie rahvas koju tagasi.
Ja tuua minu rahvas koju tagasi.
Ma ei saa sind maha jätta, käin koos sinuga.
Ma ei saa sind maha jätta, jään koos sinuga.
Ma ei saa sind maha jätta, tahan tulla sinuga kaasa.
Sinu rahvas on nüüd minu kodu.
Ära palu mul lahkuda, ma ei saa sind üksi jätta.
Karistagu mind Issand, kui ma luban millelgi meid unustada.
Karistagu mind Issand, kui ma luban millelgi meid lahutada.
Ma ei saa sind maha jätta, tahan tulla sinuga kaasa.
Sinu rahvas on nüüd minu kodu.
Ma ei saa sind maha jätta, tahan tulla sinuga kaasa.
Teenin nüüd ainult sinu Jumalat.
Ära palu mul lahkuda, ma ei saa sind üksi jätta.
Karistagu mind Issand, kui ma luban millelgi meid lahutada.
Karistagu mind Issand, kui luban muul kui surmal meid lahutada.
"Kui ma sind unustan, Jeruusalemm, siis ununegu mu parem käsi!
Jäägu mu keel kinni suulae külge, kui ma sinule ei mõtleks,
kui ma ei paneks Jeruusalemma oma ülemaks rõõmuks!"
Tunnen end kurjategijana, et pean selle meeleolu katkestama.
Anname Jeesusele suure aplausi nende andide eest!
Viimastel päevadel inimesed on väga huvitatud sellest,
kui palju teised inimesed raha teenivad ja
kui palju inimesed makse maksavad.
Tõsi on see, et kõik meie, kes käime tööl,
peame maksma makse. Osa meie rahast läheb otse maksukogujatele.
Me ei jõua seda nähagi, enne kui nad libisevad maksubüroo
põhjatusse kassasse.
Ükskõik kui kurba nägu teed, läheb raha ikkagi sinna.
Võib-olla on see meie kõigi heaolu nimel.
Osa sellest rahast jääb ka meie kätte ja võime sellega
teha seda, mida tahame. Mõned kasutavad raha targalt,
teised veelgi targemalt.
Vahel juhtub nii, et raha läheb lihtsalt tühja ja me ei saa
selle raha eest nii palju, kui lootsime.
Aga need kaks varianti ei ole ainsad võimalikud.
Piibel räägib, et osa meie rahast kuulub Jumalale.
Jeesus ütleb Piiblis:"Andke Jumalale see, mis on Jumala oma."
Teises kohas Jeesus ütleb veel: "Kes Iisraeli õnnistab,
saab ise õnnistatud."
TV7 on telekanal, mis toetab Iisraeli igal võimalikul viisil
ja seisab tema kõrval.
Võime toetada Iisraeli, palvetades Jeruusalemma eest,
rahva ja valitsejate eest, võime toetada riiki ka majanduslikult.
Kui te vaatate TV7 kanalit, olete ehk leidnud sealt saate
nimega "Israel News" igal argipäeval kell 9 õhtul.
Sel sügisel tähistasime seda, et neid saateid on tehtud
juba 500 osa Jeruusalemmas.
Nüüd võite plaksutada!
Praktikas on sedasi, sina, kes tahad toetada Iisraeli
ja seista Iisraeli kõrval ka majanduslikult,
toetades TV7 tööd, toetad automaatselt ka Iisraeli.
Täna õhtul on sul imeline võimalus võtta osa korjandusest,
mis võetakse täna õhtul. Nagu tavaks on,
võid anda nii palju, kui tahad.
Kui juhtus nii, et kogemata ei ole sularaha kaasas,
võid leida laua pealt paberilehekesi, kus on olemas kontonumbrid.
Võib-olla on nii, et su majanduslik olukord karjub kõvasti vastu:
"Mul ei ole! Kust ma annan? Ma tahaksin, aga mul ei ole."
Sellised sõnad leiame Vanast testamendist
1. Kuningate raamatust peatükist 17.
Loen teile ette mõned salmid.
1Kn 17:7-12 "Aga mõne aja pärast juhtus, et jõgi kuivas,
sest maal ei olnud vihma. Ja temale tuli Issanda sõna, kes ütles:
"Võta kätte, mine Sareptasse, mis kuulub Siidonile, ja ela seal!
Vaata, ma olen käskinud ühte lesknaist seal sind toita."
Ja ta võttis kätte ning läks Sareptasse. Ja kui ta jõudis linna
värava juurde, vaata, siis oli seal üks lesknaine puid korjamas.
Ja ta hüüdis teda ning ütles:"Too mulle ometi pisut vett mõne nõuga,
et saaksin juua!" Ja kui naine läks vett tooma, siis ta hüüdis temale järele
ning ütles:"Too mulle ka paluke leiba!" Aga naine vastas: "Nii tõesti kui Issand,
su Jumal elab, ei ole mul kakukestki, vaid ainult peotäis jahu vakas
ja pisut õli kruusis. Vaata, ma olen korjanud paar puutükki,
ja ma lähen ning valmistan midagi enesele ja oma pojale,
et saaksime veel süüa, enne kui sureme."
Mäletame seda lugu Piiblist. Prohvet ei jäänud haletsema
selle lesknaise olukorda, ega öelnud, et olgu siis,
kui sul tõesti ei ole.
Vaid Eelija jätkab: "Ära karda! Mine tee, nagu sa oled öelnud!
Aga esmalt valmista sellest mulle pisike kook ja too see minule!
Pärast valmista enesele ja oma pojale! Sest nõnda ütleb Issand, Iisraeli Jumal:
Jahu ei lõpe vakast ja õli ei vähene kruusist kuni päevani,
mil Issand annab maale vihma."
Tänu Jumalale, et Tema sõna kestab igavesti ja Tema tõotused
kuuluvad ka meile.
Kui sa tood selle, mis sul on, andes selle Issanda kasutusele,
nagu selle väikse poisi viis leiba ja kaks kala koosolekul,
kus olid tuhanded inimesed.
Siis Ta õnnistab seda ja su raha täidab selle ülesande,
mille jaoks ta on läkitatud ning õnnistab ka sinu majandust.
Julgen kuulutada täna õhtul prohvetlikult,
et sina, kes mõtlesid, et sul ei ole, võta ususamm ja anna!
Sa saad nägema, kuidas Jumal õnnistab sinu majandust.
Tulen Su juurde, muuda mu südant ja tee uueks.
Vala välja oma armust minu peale.
Saan nüüd aru, iga mu nõrkuse Issand pühib ära oma armastuse väega.
Sinu juures Su armastus ümbritseb mind.
Tõsta mind oma sülle.
Oodates tõusen nagu kotkas, saan lennata koos Sinuga,
mind juhib Su vaim armastuse väega.
Ava mu silmad, tahan näha Su palet,
tunda Sind oma südames.
Uuenda mu meeled, näita mulle oma tahet
iga päev armastuse väega.
Sinu juures Su armastus ümbritseb mind.
Tõsta mind oma sülle.
Oodates tõusen nagu kotkas, saan lennata koos Sinuga,
mind juhib Su vaim armastuse väega.
Sinu juures Su armsatus ümbritseb mind.
Tõsta mind oma sülle.
Oodates tõusen nagu kotkas, saan lennata koos Sinuga,
mind juhib Su vaim armastuse väega.
Saan lennata koos Sinuga, mind juhib Su vaim armastuse väega.
Järgmisena meie rahvusvaheline külaliskõneleja,
nagu alguses sai räägitud, otse Iisraelist.
Ta on TV7 kanalil tuttav nägu, messiaanlik juut ja
teoloogia professor, Gershon Nerel.
Teda tõlgib Maija Harper.
Koos suure aplausiga, tere tulemast!
Tahan lisada õnnitlused omalt poolt sünnipäeva puhul.
See on eriline tööriist Jumala kätes.
Las Jumal annab teile tarkust ja juhatab teid selles, mida te teete.
Alustame palvega.
Püha Isa taevas,
tuleme Sinu ette ja alandume Jeshua nime ja ligiolu ees.
Täname Sind, Isa taevas, et avad meie silmad nägema
Sinu Kuningriiki taevas.
Mõistame, et elame väga erilisel ajal, lõpuajal.
Tahame tulla lähemale Sulle.
Meie Isa taevas, palume, et täidad meid oma Vaimuga,
et Püha Vaim võiks elada meie sees ja teeks meid tugevaks.
Palun ole meiega täna õhtul, aita meil aru saada.
Anname ennast Sinu kätesse.
Teame, et me ei ole midagi välja teeninud.
Palume, et teed meid tugevaks Issanda Jeshua vere läbi.
Sulle kuulub kõik au ja tänu, Taevane Isa.
Jeshua, meie Issanda, nimel. Aamen.
Mõned kuud tagasi mõtlesin, mis võiks olla tänase õhtu teema.
Tundsin, et pean rääkima elupuust.
Sest nii paljud asjad meie ümber muutuvad.
Aga üks asi ei muutu.
See on elupuu.
Eriti tahan rääkida elupuust meie Issanda Jeesuse sõnul.
Kui ma saabusin eile Euroopasse,
nägin juba jõulukuuski.
Paljud neist olid plastikust kuldsetes, kollaste, rohelistes värvides.
Sain aru, et nendes puudes ei ole elu.
See oli vale.
Aga meil on tõeline elupuu.
Tahan koos teiega arutada selle teema üle,
mis ei ole üldsegi lihtne teema.
Aga las Issand aitab meil jõuda pisut sügavamale.
Tahan rõhutada Ilmutuse raamatu 2. peatüki 7. salmi.
Ilm 2:7 "Kellel kõrv on, see kuulgu, mida Vaim ütleb kogudustele:
Võitjale ma annan süüa elupuust, mis on Jumala paradiisis."
Selles salmis Issand räägib kristlastele, oma jüngritele.
Nendele, kellel on vaimulik kõrv, et kuulda.
Nendele, kes on valmis avama oma südamed ja meeled sellele,
mida Issand räägib.
Huvitaval viisil sõnad, mis räägivad elupuust,
ei leidu neljast evangeeliumist.
Need leiduvad Ilmutuse raamatus, 2-3 salmis sõltuvalt tõlkest.
Ilmutuse raamatus räägitakse elupuust alguses ja lõpus.
Elupuud mainitakse ka Vana testamendi alguses ja
muidugi siis ka Uue testamendi lõpus.
1. Moosese raamatu 3. peatükis
on elupuu teistsugune kui see, millest räägitakse Ilmutuse rmt.
See puu oli maa peal, Eedeni aias.
Mõned tõlked räägivad paradiisiaiast.
See elupuu viidi ära siit maailmast
patu tagajärjel ja patuse sõnakuulmatuse tõttu.
Värav ja tee elupuu juurde suleti.
Aadama ja Eeva patune sõnakuulmatus tegi
elupuule ligipääsu võimatuks.
Teame, et tee inimese ja Jumala vahel avati jälle läbi
ohvriandide ja vere.
Sest veres on elu.
3. Moosese raamatu järgi lepitus on võimalik vere läbi.
Teame, et edaspidi loomade veri asendati Jeshua verega.
Aga siis Issand läks tagasi taevasse.
Pöörame tähelepanu sellele, et Piiblis on kaks erinevat
arusaama elupuust.
Üks on see konkreetne elupuu.
Igas keeles ei saa seda "the" eessõna tõlkida.
Osades tõlgetes on lihtsalt mingi elupuu.
Heebrea keeles kasutatakse eessõnu, meie keeles neid ei ole.
Näiteks osades tõlgetes ei ole arusaadav vahe sõnadel
Inimese Poeg ja inimese poeg. Heebrea keeles on suur erinevus.
Kas räägitakse sellest ühest ja ainsast Inimese Pojast või
lihtsalt mõne inimese pojast.
Õpetussõnades on näiteks lihtsalt elupuu.
See elupuu tähendab tarkust. Tarkust võrreldakse elupuuga.
Õp 3:18 "See on elupuuks neile, kes sellest kinni haaravad."
Räägitakse tarkusest.
Tarkus on tähtis, selle kaudu tuleb õnnistus ja arusaamine.
Issand räägib Ilmutuse raamatus sellest, et need, kes on võidukad,
saavad süüa sellest Elupuust.
Minu küsimus on: Mis on Elupuu?
Kas see on ainult tarkus?
Tegelikult on õigem küsida: Kes on Elupuu?
See on tähtis. Mitte mis, vaid kes on Elupuu.
Osades tõlgetes on Elupuu kirjutatud suure algustähega.
Heebrea keeles pole see võimalik.
Rõhutada on võimalik meie keeles vaid eessõnaga.
Hakkasin mõtlema, et me räägime ju sellest Elupuust, kes on isik.
See Elupuu saab olla ainult Jeshua isiklikult.
See kõrvutamine puuga leidub juba Vanast Testamendist.
Prohvet Jesaja oma raamatu 11. peatüki alguses,
ta räägib Iisai kännust tõusvast võrsest.
Võrse, mis tuleb esile, see on nagu võrduspilt.
Puu sümbol Piiblis on väga oluline.
Sellele tuleb tähelepanu pöörata, kuna selle kaudu räägitakse
indiviididest, rahvastest.
See kindel Elupuu tähendab Jumala Poega, Jeshuat.
Issand ise õpetab Luuka evangeeliumis, et puu tuntakse ära tema viljadest.
Küsin enda käest: Milline puu siin maailmas toodab igavest vilja?
Isegi kõige parem, maitsvam, imelisem puu siin maailmas
ei saa toota igavest elu.
Aga Issand Jeshua toodab midagi ainulaadset.
Tema on elu allikas. Tema toodab elu.
Tema on elu algataja.
Ta on isegi selle maailma looja.
Jah, Issand Jeshua on selle maailma looja.
Kui ma ütleksin oma mõnele juudi sõbrale samamoodi,
nagu ma teile ütlesin,
kõlaks see kohe nagu jumalateotus.
Nagu valeõpetus ja rumalus.
Aga ma ei kahtle selles,
et Issand Jeshua on selle universumi looja.
Kogu Jumala vägi on Tema sees.
Me võime seda lugeda Piiblist, ma ei mõtle seda ise välja.
Isa sai Poja.
Jeshua on Isa ainus poeg.
Poeg lõi selle maailma.
Vaatame, mida Johannese evangeeliumi 1:10 räägib.
Jh 1:10 "Ta oli maailmas, ja maailm on tekkinud tema läbi,
ja maailm ei tundnud teda ära."
Apostel Paulus kirjutab oma kirjas koloslastele,
Koloslastele 1:16:
"Sest tema läbi on loodud kõik, mis on taevais ja maa peal,
mis on nähtav ja nähtamatu, olgu troonid või ülemused,
olgu valitsused või meelevallad - kõik on loodud tema läbi ja tema poole."
Temal on lõpmatu elu.
Keegi ei saa hävitada elu, mis on Elupuus, Jeshuas, endas.
Tema on meie kõigeväeline Jumal.
Nagu Jesaja 9:5 ütleb.
Tema ei ole väiksem, kui Issand Jehoova.
Sellepärast Issand Jeshua ütleb täie autoriteediga:
"Mina olen tee, mina olen tõde, mina olen elu."
Sellepärast ma võin oma mittekristlastest juudi sõpradele
rääkida, et Jeshua oli see, kes rääkis Aabrahami,
Moosese ja prohvetitega.
Jeshua oli see, kes ilmutas end 1. Moosese raamatu
18. peatükis ja rääkis Aabrahamiga.
See oli Jeshua, kes andis Moosesele toora Siinai mäel.
Olen öelnud seda ka varem, et Jeshua andis Moosesele toora.
Ortodoksi juudid, kes võitlevad misjonitöö vastu,
on mind tsiteerinud öeldes: "Gershon Nerel väidab,
et Jeshua andis Moosesele toora."
Ta on nii rumal mees, et ta ei tunne ajalugu
ega seda, kust Toora on pärit.
Uue testamendi põhjal me teame, kes andis Moosesele Toora.
Sellepärast mäejutluses Jeshual oli autoriteet öelda,
et teie isadele räägiti sedasi, aga mina räägin nüüd teisiti.
Meie, juudid, kes usume Messiat, öeldakse, et oleme usus pöördunud,
aga mulle meeldib öelda, et oleme saanud täiendatud Messias.
Meie vaenlased ütlevad, et oleme ära pööranud ja
natuke peast segi.
Heebrea keeles on see üks sõnade mäng.
Ülistus Issandale, me ikkagi natuke mõistame.
Kui me ka oleme pisut hullud, siis vähemalt Issanda hullud,
mitte päris lootusetud juhtumid.
Sest kõik algas juutide keskel.
Tõde läheb ka edasi juutide kaudu.
Prohveteeringud ja lõpuaja sündmused on kõik seotud Iisraeliga.
Sellepärast ma väärtustan, seda, mida TV7 teeb.
Teil on visioon sellest, et Iisrael on tööriist.
Me ei kummarda Iisraeli Iisraeli pärast.
Iisrael pole meie ebajumal.
Aga Iisrael on võti Jumala ajaloolises plaanis.
Jõuame Elupuu juurde tagasi.
Mõistan, et üks tähtis võti selle avastamisel,
kes on tõeline Elupuu, leidub Johannese 6. peatükist.
Veedame pisut aega selle peatükiga.
Selles peatükis nimetab Jeshua ennast eluleivaks.
Elupuu ja eluleiva vahel on märgatav sarnasus.
Issand Jeshua ise kuulutas selle välja:
"Mina olen eluleib.
Kes minu juurde tuleb, see ei nälgi iialgi,
ja kes minusse usub, see ei janune enam iialgi."
See maailm januneb tähenduse järele.
Nad ei leia tähendust.
Maailm ei saa anda eluleiba.
Selles peatükis jõuab Issand sammhaaval selleni,
kes Ta tõeliselt on.
Issand ütleb:"Sest Jumala leib on see, kes tuleb taevast alla
ja annab maailmale elu."
Ainult Tema saab anda maailmale elu.
Issand teeb selle väga selgeks, et see ei ole leib,
mis sadas taevast alla siis, kui rahvas oli 40 aastat kõrbes.
40 aastat iisraellased sõid mannat.
See oli füüsilise ellujäämise jaoks.
See oli ajutine leib.
Issand ütleb:"Ma annan teile elu surnuist ülestõusmise läbi."
Jeshua elus ei saa olla surma.
Kui meie Issand Jeshua rääkis neid asju,
ainult jüngrid ei olnud seal kuulamas, vaid ka juutide juhtkond:
variserid, saduserid, kirjatundjad.
Sellest sai alguse suur vaidlus.
Nad nurisesid, virisesid ja kritiseerisid Teda.
Kuidas ta saab öelda selliseid asju, et ta olevat tulnud alla taevast?
Tema tuli taevast alla või?
Me ju tunneme teda.
Ta on tavaline inimene.
Me tunneme ta isa, Joosepit, tavaline mees.
Nad ei teadnud seda, mida meie teame,
et Joosep ei olnud tema isa.
Meile ilmutati see Uues testamendis.
Nad ütlesid: "Me ju tunneme ta ema!"
Kuidas ta saab öelda, et on tulnud alla taevast?
Nad ei mõistnud seda kõike, millest ta rääkis.
Sest nad ei suutnud kinni haarata tema jumalikkusest.
Issand ei teinud välja nende kriitikast.
Ta rääkis edasi, rõhutades oma jumalikkust enda sõnadega.
Näiteks, Ta ütles: "Mina olen taevast alla tulnud elav leib.
Kui keegi sööb seda leiba, siis ta elab igavesti."
Siis Ta ütles veel:
"Ja leib, mille mina annan, on minu liha."
See tekitas veel rohkem nurisemist.
Mida ta räägib? Kas me peame ta liha sööma?
See on võimatu, hullumeelne.
Et teha asi veel rängemaks, ta ütleb:
"Tõesti, tõesti, ma ütlen teile, kui te ei söö Inimese Poja liha
ega joo tema verd, ei ole teie sees elu."
Kes joob minu verd.
Tema liha söömine ja vere joomine,
need olid väga rängad sõnad.
Aga see ongi elupuu ja eluleiva juures keskpunktiks.
Mis on selle saladuse lahendus?
Issand ütleb:"Kes minu liha sööb ning minu verd joob,
see jääb minusse ja mina temasse."
See ongi võti.
Süüa tema liha ja juua tema verd, see on üks eriline suhe.
See on kõige lähedasem ja intiimsem suhe, mis üldse eksisteerib.
Elav suhe Issandaga.
Mis on meie elu?
Teame, et vajame leiba, et elada.
Aga et saada sellest leivast elu, peame selle ära seedima.
Issandaga on samamoodi.
Tema peab olema meie sees, peame Ta enda sisse "imema",
Temaga üheks saama, et meie oleme Temas ja Tema meis.
Selles on elu.
Aga huvitaval kombel näeme samas peatükis,
et mitte ainult juutide juhtkond ei hüljanud Issanda õpetust.
Vaid ka paljud jüngrid, kes Talle järgnesid.
Tal oli rohkem järgijaid, kui ainult need 12.
Lisaks nendele 12-le, oli Tema ümber lai ringkond,
kümneid ja sadu inimesi.
Kui nad kuulsid, mida Ta räägib oma lihast ja verest,
lahkusid nad Tema juurest.
Isegi usklikud ütlesid, et see on liiga raske.
Seda on liiga palju.
Nad ei käinud enam koos Temaga.
Jah, see on võimalik. Kui inimesed kuulevad neid Issanda sõnu,
otsustavad nad mitte enam koos Temaga käia.
Need Issanda sõnad said komistuskiviks isegi jüngritele.
Selle asemel, et nad oleksid hakanud seedima Tema sõnu,
mõtlema nende peale ja paluma selgitust Issanda käest.
Nad oleksid võinud palvetada.
Nad arvasid, et on targemad kui Issand ise.
See ei kõlanud piisavalt ratsionaalsena nendele.
See läks inimloogika vastu.
Nad läksid kiiresti ja kergesti Issanda juurest ära.
Nii võib juhtuda.
Siis Issand tuli oma kõige lähedasemate, 12 jüngri, juurde.
Ta küsis nende käest:
"Kas teiegi tahate ära minna?"
Kas see on ka teie jaoks liiga raske?
Mõned tõlked ütlevad: "Teie ei taha ju ära minna, ega ometi?"
Issand teadis täpselt, mida öelda.
Siin on selle saladus.
See, kes vastas, oli jällegi Peetrus.
Ta ütles:"Issand, kelle juurde me peaksime minema?"
Kuhu me saame minna, kust me leiame elusõnu?
Peetrus ütles:"Sinul on igavese elu sõnad,
ja me oleme uskunud ning ära tundnud, et sina oled Jumala Püha."
See on kogu asja point, Tema sees on elu,
Tema on Jumala Püha.
Suudan ette kujutada, et Peetrus ei mõistnud täielikult,
mida Issand mõtles.
Aga ta usaldas Issandat.
Püha Vaim oli arvatavasti teda veennud,
et Issand räägib tõtt.
Tema on tõde ja elu.
Meil pole muud valikuvõimalust, kuhu minna, mida valida.
Teine asi, mille tahan ära mainida, on seos Elupuu ja viimase
õhtusöömaaja vahel.
Loeme ette Luuka 22:14-16:
"Ja kui tund tuli, istus Jeesus maha ja apostlid koos temaga.
Ja ta ütles neile:"Ma olen südamest igatsenud seda paasat süüa
teiega enne oma kannatamist, sest ma ütlen teile,
ma ei söö seda enam, kuni kõik on läinud täide Jumala riigis."
Paasasöömaajal Jeesus ütles:
"Ma ei söö seda enam, kuni kõik on läinud täide Jumala riigis."
Mis on läinud täide?
Issand ütleb, et see läheb täide Jumala riigis.
Arvan, et võime seda mõista kolmel erineval viisil.
See täitumus võib olla söömine tulevikus koos Temaga.
Samamoodi nagu paasasöömaajal.
Siin räägitakse Tema liha söömisest ja vere joomisest tulevikus.
Võib-olla leiab see aset tuhandeaastases kuningriigis.
Võib-olla igavikus.
Võib-olla toimub see meie elu jooksul,
kui me elame Issandale lähemal.
Võib-olla kõik need variandid on võimalikud.
Aga Issand räägib siiski ainulaadsest ja sügavast
suhtest individuaalsete inimeste ja Tema enda vahel.
Kui lähme Ilmutuse raamatu 2:7 juurde tagasi,
Vaim räägib kogudusele,
aga Ta pöördub kohe inimese poole individuaalselt.
See inimene, kes võidab.
Issand ütleb:"Võitjale ma annan süüa elupuust."
See on tegelikult nõue.
Kui te olete võidukad, saate süüa elupuust."
On palju erinevaid tõlkeid, ma ei tea, kuidas see teie keeles on,
aga sõnadel on suur tähtsus.
Sõnadel on erinevad nüansid.
Mõnes tõlkes öeldakse:"Tema, kes võidab, saab süüa elupuust."
Või:"See, kes on võidukas, saab süüa elupuust."
Või:"See, kes vallutab, saab süüa elupuust."
Mina eelistan sõna "võidukas".
Sest võidukas inimene saab oma auhinna peale võitlust.
Võit on kreeka keeles "nike".
Sellepärast on Nike-tennised, see sõna tähendab võitu.
Aga siin räägitakse teistsugusest võidust.
Räägitakse vaimulikust võidust, mis kannab meid kogu meie elu.
Võidukuse nõuded ei ole lihtsad.
Sest Issand annab meie nõuded, kuidas olla võidukas.
Võit saavutatakse samm-sammult meie elu jooksul.
Annan teile mõned näited.
Issand ütleb, et kui me ei saa väikeste laste sarnaseks,
me ei näe taevaste Kuningriiki ega saa sinna siseneda.
Issand ütleb, et kui me ei eita iseennast,
me pole vastuvõetud.
Iseenda eitamine,
see on üks kõige raskematest asjadest,
mida Issand meilt ootab.
Võtta selga oma rist,
teha tema tahtmise järgi ja kanda ka Tema risti.
Me ei saa võtta Tema risti, vaid meie enda ristid,
mis Ta on meile andnud kanda.
Issand esitab meile väljakutse olla püsivad ja ustavad.
Mitte olla nende jüngrite sarnased, kes jätsid Ta maha.
Sest mujal ei ole elu.
Mulle meeldib soomekeelne sõna "sisu".
Meie eludel peab olema vaimulik sisu.
Läbi kogu meie elude.
Siis me saame auhinna.
Siis me oleme võitjad.
See on minu väljakutse: Paluda, et Jumal annab meile jõudu,
mis tuleb Tema ristil valatud vere läbi.
Et Ta annaks mulle ja sulle jõudu järgida Teda.
Ehitada oma vaimulikud elud üles kalju ja mitte liiva peale.
Siis saame süüa Issanda armust veelgi rohkem elupuust.
Selle jaoks on meil vaja oma eludes pühadust.
Ilma pühaduseta ei saa ükski meist Issandat näha.
Tahan lõpetada veel ühe näitega, mille Issand mulle andis.
See leidub Matteuse 25. peatükis.
Me ei loe seda praegu ette.
Tuletame seda lugu meelde.
Issand räägib kümnest neitsist.
Viis rumalat ja viis tarka.
Issand ütleb meile: "Olge targad, mitte rumalad."
Mis on tarkus?
Selle tähendamissõna kohaselt on see õli kogumine.
Kõigil kümnel oli õli.
Aga viiel rumalal oli ainult pisut õli oma lampide sees.
See sai väga kiiresti otsa.
Tarkadel oli kaasas lisaõli. Neil oli õli nii lampide sees
kui ka õlianumates.
Otsustaval hetkel, kesköösel,
kui kõik poed olid suletud,
peigmees, Issand, saabus.
Ja ainult targad said minna Temaga kohtuma,
sest neil oli piisavalt õli.
Kui rumalad jõudsid tagasi, oli uks suletud.
Uks oli blokeeritud.
Samamoodi nagu tee elupuu juurde Eedeni aias.
Asi pole sentimentaalsuses,
vaid selles, et oleme võidukad.
Palvetame, et Issand annab meile jõudu olla võidukad ja
omada privileegi süüa elupuust.
Kui see teile sobib, tõuseme koos püsti.
Palvetame ja siis palun teie üle Issanda õnnistust heebrea keeles.
Meie koguduses Jad Hashomas
oleme pannud kokku Aaroni õnnistuse,
mis leidub 4. Moosese raamatust ja
apostelliku õnnistuse,
mis leidub 2 kirja korintlastele lõpust.
Kui oleme lõpetanud palve inglise ja soome keeles,
palun selle kaheosalise õnnistuse heebrea keeles.
Püha taevane Isa,
oled püha ja meie oleme patused.
Tuleme Sinu ette patustena,
kes vajavad risti verd, Issanda Jeshua verd.
Lepitusverd ja pattude andekssaamise verd.
Taevane Isa, palun andesta meile meie patud.
Palun anna meile jõudu Jeshua vere läbi,
et püsiksime Sinu lähedal
ja järgiksime Sind oma igapäevaeludes.
Oma raskustes, siis kui oleme üksi.
Teame, et vajame vere väge.
Palun anna meile ristivere väge,
et võiksime jätkata võidus kuni lõpuni välja.
Palun aita meid, et me võiksime süüa elupuust
ja olla alati koos Issanda Jeshuaga.
Nüüd selles elus siin maailmas ja igavikus.
Sest kuhu mujale on meil minna?
Isa taevas, me palvetame Jeshua, Sinu püha Poja, nimel.
Aamen.
Muusikalised etteasted jätkuvad.
Markku Ylipää, kantor, helilooja, freelance-tootja TV7 kanalil.
Koos temaga on abikaasa Tuija Ylipää, muusika lektor, diplomilaulja.
Koos nendega Jutta Jelys, klarnetikunstnik.
Päris vägev programm on tulemas ka nende poolt.
Soovime neile koos aplausiga tere tulemast!
Tulge kaasa!
Kuulutasime üksteisele rahu, esitasime kaks lugu.
Esimene lugu oli sabati lugu, pere kogunes kokku ja palus,
et Jumala pühad inglid tooksid rahu.
"Rahu teile," kuulutavad Kõigekõrgema kuningate Kuningat teenivad inglid.
Nad kuulutavad rahu kuningate Kuningalt, Pühalt.
Õnnistatud olgu Tema!
Sinu rahvas, Jeruusalem, on läinud võõrastele maadele.
Sinu maa, oh Adonai, rahvad on ära jaganud.
Sinna tahan siit lennata, tõsta tiivad vastu tuule kutsele,
kui kodu poole lendav tuvi leida uue õlipuu oksa.
Sinna tahan siit lennata, tõsta tiivad vastu tuule kutsele,
kui kodu poole lendav tuvi leida uue õlipuu oksa.
Sinu rahvast, Siion, ma nutan jälle taga.
Kuhu on su lapsed läinud?
Üksi käinud on nad pikal reisil, rinnus igatsus lõpmatu.
Sinna tahan siit lennata, tõsta tiivad vastu tuule kutsele,
kui kodu poole lendav tuvi leida uue õlipuu oksa.
Sinna tahan siit lennata, tõsta tiivad vastu tuule kutsele,
kui kodu poole lendav tuvi leida uue õlipuu oksa.
Rahutu süda ei leia päeval rahu, öö ei too endaga hingamist.
Hing mäletab taeva tõotusi: lapsed kantakse oma isade juurde.
Sinna tahan siit lennata, tõsta tiivad vastu tuule kutsele,
kui kodu poole lendav tuvi leida uue õlipuu oksa.
Sinna tahan siit lennata, tõsta tiivad vastu tuule kutsele,
kui kodu poole lendav tuvi leida uue õlipuu oksa.
Järgmise laulu nimi on "Elupuu".
Laulame seda heebrea keeles. Olen kirjutanud selle loo
otse siddurist, juudi palveraamatust.
"Elupuu Ta on neile, kes Temast kinni haaravad,
need kes Talle toetuvad, Teeb ta õnnelikeks.
Tema teed on imelised ja kõik Tema teerajad on rahu."
Siis tuleb refrääni osa. Alati, kui laulan seda,
palvetan, et kõik meie juudi vennad ja õed,
kes veel ei tunne Messia Jeshuat, võiksid selle laulu ajal öelda:
"Too meid enda juurde tagasi, siis me tuleme tagasi.
Uuenda meie päevad nagu vanasti."
Palun, et Jumala Püha Vaim võiks neile ilmutada,
seda pikka teekonda, millest Gershon rääkis,
alates loomisest kuni Piibli uue lepingu Ilmutuse raamatu lõpuni.
Kord kõikidest rahvastest koosnev väehulk valgetes riietes
koguneb Jumala trooni ette.
Ehk saab seda rõõmu väljendada näiteks sedasi:
Halleluuja Issandale! Halleluuja nüüd laulgem!
Kõik ülistage üht, meie Jumalat tänage,
tänu Issandale kõlagu nüüd, Halleluuja!
Halleluuja iga päev! Halleluuja ka igas hetkes!
Halleluuja sain elu Jumala armust, Halleluuja!
Halleluuja laul kõlab! Halleluuja nüüd võib rõõmustada!
Issandaga me kõik kohtume ja laulame Talle pulmas,
kogu rahvas rõõmustab, Halleluuja!
Halleluuja rahvas on, halleluuja, nii loendamatu!
Halleluuja, lõpmatult ülistame, Halleluuja!
Halleluuja, rahvas on, halleluuja, nii loendamatu.
Halleluuja, lõpmatult ülistame, halleluuja!
Kõlab lõpmatu laul, halleluuja!
Aitäh! Fantastilised muusikaesitused jätkuvad kohe varsti.
Lavale tulevad Juha ja Kirsi Korekamäki koos
"Symbaali" ülistusrühmaga Nastolast.
Nagu paljud teavad, Juha ja Kirsi on tihti juhtinud ülistust
TV7 üritustel ja ka igasugustel muudel üritustel.
Koos nendega on seekord ka elav legend Juhani "Junnu" Aaltonen.
Enne kui lubame nad siia lavale, kutsume siia suure aplausi saatel
meie kõigi poolt armastatud Ristin Tuki Ry tegevdirektori
Mirja Ojarese, tere tulemast!
Aitäh, kallid sõbrad. On imeline tulla siia.
On olnud ka imeline koos teiega siin olla ja tähistada.
Nagu Piibel ütleb Laulus 89: "Õnnis on rahvas,
kes tunneb püha hõiskamist, nad käivad sinu palge valguses,
Issand. Sinu nimest rõõmutsevad nad iga päev, ja sinu õigluses
nad ülendatakse."
See on kui vari sellest tulevasest, mille poole me oleme teel.
Ma soovin, et me kõik võiksime tunda seda hõiskamist,
mis meil on, kui oleme teel kodu poole.
See kodu jõuab meile iga päevaga lähemale.
Aga nii kaua, kui oleme teel, töötame.
Töötame selleks, et meie teekonnaga liituksid uued matkajad,
Jumala lapsed, kes võiksid käia selles samas hõiskamises.
Isegi raskuste keskel, mis kuuluvad meie teele siin maailmas.
Jumal on öelnud, et Ta on koos meiega iga päev.
Oleme kogenud varsti 8 aastat, kuidas Jumal on juhtinud
meid imelisel viisil.
See, et me oleme täna siin, on tunnistus sellest,
et Jumal elab ja valitseb oma Püha Vaimu läbi meie keskel,
inimeste südametes.
Ei ole lootusetust, kuigi vahel nii tundub, vaadates seda maailma.
Meil on lootus, rõõm ja hõiskamine.
Nagu eelmises muusikaesituses kuulsime, kui Iisraeli rahvas
rändas kodu poole, kogesid nad hõiskamist, aga ka igatsust.
Meie sees on ka sügav igatsus selle kodumaa poole,
mis on valmistatud meie jaoks.
See on pandud meie südametesse.
Võime rõõmustada täna siin sünnipäevapeol.
Sünnipäevapidu on alati rõõmus pidu.
Seega rõõmustame ja Püha Vaim on siin täna meiega.
Me saame täielikult loota selle peale, mis Jumal on
meile tõotanud tulevaste asjade kohta,
kui me peame veel pisut vastu.
Jumal ütleb Johannese Ilmutuse 21. peatükis:
"Ma nägin uut taevast ja uut maad, sest esimene taevas ja
esimene maa olid kadunud ning merd ei olnud enam. Ja ma nägin
püha linna, uut Jeruusalemma, taevast Jumala juurest alla tulevat,
valmistatud otsekui oma mehele ehitud mõrsja. Ja ma kuulsin
valju häält troonilt hüüdvat: "Vaata, Jumala telk on
inimeste juures ning tema asub nende juurde elama ning nemad
saavad tema rahvaiks ning Jumal ise on nende juures nende Jumalaks."
Selle poole me oleme teel.
Me ei eksle, teadmata, mis on meie eesmärk.
Me ei tea, kui kaua meil on veel aega teha seda tööd,
aga tänan väga kõiki teid, kes olete olnud kaasas
selle tööga, mida oleme saanud 8 aastat teha.
Keegi ei saa sellist tööd üksinda teha.
Me oleme kõik koos seda teinud. Oleme kõik viimas täide
Jumala suurt plaani, tuua koju võimalikult palju
tema kalleid inimesi, kes ta on siia maailma loonud.
Mul on rõõm soovida kõigile jätkuvalt head koduteed,
edasi liikumist pilk pööratuna usu algatajale ja täideviijale,
Jeesusele Kristusele! Aamen.
Laulame tänu Issandale kõrgustes. Teda kiidan.
Südame põhjast tõuseb me laul Jumala poole.
Issand Ta on ja põhjatu armastus. Taevas ja maa rõõmutsege koos!
Laulame tänu Issandale kõrgustes.
Teda kiidan.
Südame põhjast tõuseb me laul Jumala poole.
Issand Ta on ja põhjatu armastus. Taevas ja maa rõõmutsege koos!
Laulame tänu Issandale kõrgustes.
Issand Ta on ja põhjatu armastus. Taevas ja maa rõõmutsege koos!
Laulame tänu Issandale kõrgustes.
Teda kiidan.
Südame põhjast tõuseb me laul Jumala poole.
Issand Ta on ja põhjatu armastus. Taevas ja maa rõõmutsege koos!
Laulame tänu Issandale kõrgustes.
Aitäh.
Selle loo nimi oli "Laulame tänu Issandale kõrgustes."
Järgmise laulu nimi on "Ava oma silmad".
See on 2. Kuningate raamatust, kus teenija ütles,
et vaenlaseid on palju rohkem, aga Eliisa vastas:
"Ava oma silmad, meid on rohkem."
See lugu on instrumentaal. Junnu mängib solistiosa flöödil.
Kaitse mind oma tiibadega.
Peida mind oma suure peopesa sisse.
Meri lainetab, torm märatseb.
Koos sinuga saan tõusta selle kohale.
Oled Issand, kes on tormidest üle.
Tean nüüd seda ja jään vaikseks.
Toetun ainult Kristusele.
Saan rahu, kui tunnetan Tema väge.
Meri lainetab, torm märatseb.
Oled Issand, kes on tormidest üle.
Tean nüüd seda ja jään vaikseks.
Meri lainetab, torm märatseb.
Oled Issand, kes on tormidest üle.
Tean nüüd seda ja jään vaikseks.
Kaitse mind oma tiibadega.
Peida mind oma suure peopesa sisse.
Meri lainetab, torm märatseb.
Oled Issand, kes on tormidest üle.
Tean nüüd seda ja jään vaikseks.
Toetun ainult Kristusele.
Saan rahu, kui tunnetan Tema väge.
Meri lainetab, torm märatseb.
Oled Issand, kes on tormidest üle.
Tean nüüd seda ja jään vaikseks.
Jään vaikseks.
Väga võimas.
Õnneks muusikaesitusi enam ei tule, sest mul said
omadussõnad otsa.
Teeme veelkord aplausi Korkeamäki, Aaltonen ja "Symbaali"!
Nüüd ongi aeg ühineda koos palves ja tänus.
Tõusite hetk tagasi nii kenasti püsti, võite seda veelkord teha.
Peale seda palvet jäämegi seisma ja laulame koos ühislaulu,
mille leiate oma lehekeste tagakaantelt.
Palun, et kõik täna esinenud artistid võiksid vaikselt
palve ajal koguneda siia lavale, et juhtida meid koos laulma.
Me täname Sind, kallis taevane Isa, et Sina oled olnud meiega siin.
Me tõstame kõrgeks Sind, kuningate Kuningas ja
issandate Issand.
Sina oled Jeesus Kristus ja seisad viimasena selle mulla peal.
Issand, me toome Soome rahva sinu palge ette ja hüüame
selle rahva pärast, et Sina ilmuksid selle rahva keskel.
Issand, meil ei ole ükskõik sellest, mis on selle rahva saatus.
Januneme muutuse järele oma rahva keskel.
Issand, me palvetame uue tulevase presidendi ja valimiste pärast.
Palvetame, et Sinu sõrm võiks olla nähtaval valimistel,
juhtimas seda, kellest saab selle riigi uus juht.
Issand, me toome Sinu omandrahva, Iisraeli, Sinu palge ette.
Tervitame armastusega seda riiki.
Palume rahu Jeruusalemmale, palume suure Kuninga linna eest.
Palume sinu rahva eest ja oleme siin, et teda toetada.
Issand, aitäh, et jääd meie kõigi juurde ja õnnistad me elusid
kõigil erinevatel aladel. Kõige selle eest,
mis oled meie eludes teinud ja täna õhtul teinud,
me anname tänu ja au ainult Sulle.
Sina oled selle universumi Issand, halleluuja! Jeesuse nimel, aamen.
Suur aplaus Jeesusele!
Oh, suur maa ja taeva Issand, Sa lõid kord kõik oma sõnaga.
Keegi teine ei suuda midagi sellist teha, Sa aitat alati oma looduid.
Tahan rõõmuga Issandat ülistada, Tema on suur.
Kui tõstan oma pilgu üles, näen kirkaid tähti, kuud, päikest.
Vaadates valguse poole näen, Su tööd on kõik hästi tehtud.
Tahan rõõmuga Issandat ülistada, Tema on suur.
Kui on torm ja äikene, tumedad pilved katavad taevast,
tunnen oma rinnus suurt rahu ja näen taevas säravat vikerkaart.
Tahan rõõmuga Issandat ülistada, Tema on suur.
Jeesus tuleb tagasi ja päev koidab, siis saan kolida taevakoju.
Varjud kaovad ära ja valgus võidab, surm ei saa mind endale.
Tahan rõõmuga Issandat ülistada, Tema on suur.
Tõlge: Sanna Pitko